# Deysi Cori Tello

Deysi Estela Cori Tello (nascuda a Lima el 2 de juliol de 1993), és una jugadora d'escacs peruana, que té el títol de Gran Mestre Femení (WGM) des de 2010. A banda que és l'única jugadora peruana amb aquest títol, també és la més jove de l'Amèrica del Sud que el té. És germana del GM Jorge Cori.
A la llista d'Elo de la FIDE del març de 2022, hi tenia un Elo de 2391 punts, cosa que en feia el jugador número 12 (en actiu) en el rànquing absolut del Perú, la jugadora número 1 del país, i la número 60 en el rànquing mundial femení. El seu màxim Elo va ser de 2444 punts, a la llista de març de 2015 (la posició 1726 al rànquing mundial).

## Resultats destacats en competició

Va tenir una bona actuació al Torneig Internacional Ciudad de La Laguna de 2009, a La Laguna, Tenerife, on va assolir una norma de WGM i una altra d'MI.
En el Campionat del món d'escacs per edats de 2009, celebrat a Antalya, Turquia, entre l'11 i el 23 de novembre, Deysi Cori va aconseguir guanyar el títol mundial Sub-16 femení, tot guanyant nou de les seves primeres deu partides, i obtenint el títol a una ronda del final. El seu germà petit, Jorge Cori, també es va proclamar campió del món el 2009, a la categoria Sub-14.
El 2011, a Chennai, va guanyar el Campionat del món juvenil femení.
L'octubre de 2015 va participar en la Copa del Món de 2015, on fou eliminat a la primera ronda pel GM Vladímir Kràmnik.
El febrer de 2016 guanyà el Campionat Continental d'Amèrica femení, jugat a Lima (Perú) amb 7½ punts de 9.

## Títols

* 1a al Panamericà Sub-20 de Cali (juny de 2008).
* 1a al Mundial d'Escacs Escolar de Singapur, Sub-15 (juliol de 2008).
* 1a al Torneig Internacional de La Roda (abril de 2009).
* 2a al Campionat Continental de Cali (setembre de 2009).
* 1a al Campionat del món Sub-16 a Turquia (novembre de 2009).
* 2a al Campionat del món Sub-18 a Grècia (octubre de 2010).
* 1a al Campionat del món juvenil femení, a Chennai (2011).

## Notes i referències

* ↑ «Cori T., Deysi FIDE Chess Profile». FIDE. [Consulta: 16 abril 2011].
* ↑ Deysi Cori, única Gran Maestra Femenina del Perú Arxivat 2009-08-22 a Wayback Machine.. Peru.com. Consultat el 6 de setembre de 2009
* ↑ «"Rànquing d'escaquistes per federació: Perú"» (en anglès). lloc web de la FIDE. [Consulta: 4 març 2022].
* ↑ Fitxa de Deisy Cori a la FIDE
* ↑ Posició al rànquing mundial i evolució Elo de Deysi Cori Tello «benoni.de» (en alemany). Arxivat de l'original el 2014-10-24. [Consulta: 24 octubre 2014].
* ↑ «Julio Granda ganó en La Laguna 2009» (en castellà). ajedrezcusco.com. Arxivat de l'original el 2014-02-22. [Consulta: 26 abril 2011].
* ↑ «Deysi Cori y Jorge Cori: Campeones mundiales» (en castellà). torneosajedrez.com. Arxivat de l'original el 2009-12-15. [Consulta: 27 novembre 2009].
* ↑ «Deysi Cori, Campeona mundial» (en castellà). torre64.com. [Consulta: 27 novembre 2009].
* ↑ «Campionats del món per edats: campions» (en portuguès). brasilbase. [Consulta: 10 febrer 2014].
* ↑ «Deysi Cori se coronó campeona mundial de Ajedrez en Turquía» (en castellà). elcomercio.pe, 21-11-2009. [Consulta: 16 abril 2011].
* ↑ «Deysi Cori se coronó campeona Mundial Sub 20 de Ajedrez» (en castellà). elcomercio.pe. [Consulta: 26 octubre 2011].
* ↑ «Resultats Copa del Món de 2015». Arxivat de l'original el 12 d'octubre 2015. [Consulta: 26 octubre 2015].
* ↑ «Campionat Continental femení d'escacs». fideamerica.com. [Consulta: 29 febrer 2016].
* ↑ La peruana ganó el mundial de ajedrez categoría sub 15. Elcomercio.com. Consultat el 2 de novembre de 2009
* ↑ Deysi Cori se adjudica el Título Mundial de Ajedrez en Turquía Arxivat 2009-11-30 a Wayback Machine. Consultat el 16 d'abril de 2011
* ↑ Deysi Cori, subcampeona mundial de ajedrez. Consultat el 28 de març de 2011